b"\n_START_ARTICLE_\nJerry Weyer\n_START_SECTION_\nBiografia\n_START_PARAGRAPH_\nWeyer va estudiar dret europeu a la Universit\xc3\xa9 Robert Schuman i, posteriorment, a la London School of Economics._NEWLINE_Weyer \xc3\xa9s cofundador del Partit Pirata de Luxemburg (Piratepartei L\xc3\xabtzebuerg), juntament amb Sven Clement. Weyer va actuar com a vicepresident del partit des de la seva creaci\xc3\xb3, el 4 d'octubre de 2009, fins al 28 d'octubre de 2012. Weyer va dirigir la campanya electoral del partit de cara a les eleccions generals de Luxemburg de 2013, a m\xc3\xa9s de presentar-se com a candidat._NEWLINE_L'1 de mar\xc3\xa7 de 2010, Patrick M\xc3\xa4chler va deixar el seu c\xc3\xa0rrec de copresident de la direcci\xc3\xb3 de la Partits Pirata Internacional. Weyer, tot seguit, fou elegit com el seu successor fins que la confer\xc3\xa8ncia dels fundadors pogu\xc3\xa9s celebrar-se el 10 d'abril seg\xc3\xbcent, on s'elegirien dues persones pel c\xc3\xa0rrec. En el transcurs d'aquesta confer\xc3\xa8ncia es va elegir a Weyer i a Gr\xc3\xa9gory Engels, convertint-se en els dos primers copresidents elegits de la Partits Pirata Internacional. Weyer ocup\xc3\xa0 aquest c\xc3\xa0rrec fins a la seg\xc3\xbcent confer\xc3\xa8ncia, celebrada l'1 de mar\xc3\xa7 de 2011._NEWLINE_Entre octubre de 2012 i juliol de 2013 Weyer va exercir com a coordinador de l'organitzaci\xc3\xb3 que audita al Parlament de Luxemburg._NEWLINE_Weyer tamb\xc3\xa9 ha escrit articles per al Pirate Times, exposant que els membres del Partit Pirata arreu del m\xc3\xb3n s'haurien de veure a ells mateixos com a pol\xc3\xadtics, no nom\xc3\xa9s com a activistes._NEWLINE_Actualment viu a Moesdorf, i juntament amb el seu company Sven Clement \xc3\xa9s cofundador de l'empresa Clement & Weyer Digital Communication Consultants."